CELEX: 62021TN0162
Language: mt
Date: 2021-03-22 00:00:00
Title: Kawża T-162/21: Rikors ippreżentat fit-22 ta’ Marzu 2021 – BZ vs BĊE

17.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/21
            
         
      Rikors ippreżentat fit-22 ta’ Marzu 2021 – BZ vs BĊE
      (Kawża T-162/21)
      (2021/C 189/23)
      Lingwa tal-kawża: l-Ingliż
      
         Partijiet
      
      
         Rikorrent: BZ (rappreżentant: H. Tettenborn, avukat)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bord Eżekuttiv tas-17 ta’ Novembru 2020 u tat-12 ta’ Jannar 2021 dwar l-eżekuzzjoni tas-sentenza tat-28 ta’ Mejju 2020 fil-Kawża T-483/16 RENV, sa fejn l-imsemmija deċiżjoni tistabbilixxi kumpens (insuffiċjenti) ta’ EUR 50 000 biss, u timponi fuq ir-rikorrenti obbligu ta’ kunfidenzjalità fir-rigward tal-ittra tal-BĊE tat-12 ta’ Jannar 2021;
               
            
                  —
               
               
                  talloka lir-rikorrenti kumpens ta’ EUR 30 000 għad-danni morali u materjali li hija ġarrbet b’konsegwenza tan-nuqqas ta’ eżekuzzjoni xierqa min-naħa tal-konvenut tas-sentenza tat-28 ta’ Mejju 2020 fil-Kawża T-483/16 RENV;
               
            
                  —
               
               
                  tikkundanna lill-konvenut għall-ispejjeż rispettivi tiegħu kif ukoll għal dawk sostnuti mir-rikorrenti fil-kuntest tal-proċeduri preżenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq l-allegazzjoni ta’ ksur tal-Artikolu 266 TFUE, inkluż in-nuqqas: (a) li jipprovdi rimedju għall-effetti passati tad-deċiżjonijiet annullati; (b) li jikkumpensa lir-rikorrenti b’mod ġust għall-iżvantaġġi/implikazzjonijiet kollha kkawżati lilha; (c) li jinformaha b’mod xieraq fir-rigward tad-deċiżjoni ta’ implimentazzjoni tal-Bord Eżekuttiv tas-17 ta’ Novembru 2020 jew, minn tal-inqas, fir-rigward tal-partijiet essenzjali ta’ dik id-deċiżjoni; u (d) li jippermettilha li taqsam l-ittra tal-BĊE tat-12 ta’ Jannar 2021 fi ħdan u barra mill-BĊE.
               
            
                  2.
               
               
                  It-tieni motiv ibbażat fuq l-allegazzjoni ta’ ksur tal-prinċipji ta’ trasparenza u ta’ amministrazzjoni tajba u tal-Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  3.
               
               
                  It-tielet motiv ibbażat fuq l-allegazzjoni ta’ ksur tad-dmir ta’ premura, tal-benesseri tal-ħaddiema u tal-Artikoli 21 u 31 tal-Karta tad-Drittijiet Fundamentali tal-Unjoni Ewropea.
               
            
                  4.
               
               
                  Ir-raba’ motiv ibbażat fuq l-allegazzjoni ta’ ksur tal-obbligu ta’ motivazzjoni u tal-Artikolu 41 tal-Karta tad-Drittijiet Fundamentali tal-Unjoni Ewropea.